VERTICAL MODE - HOMMEGA - Israel @ Budapest
Szeretettel várunk mindenkit erre a valóban nem mindennapi progresszív zenei eseményre. A Vertical Mode most először jár Magyarországon. Az együttes egy új kapocs a két generáció között. Egyik oldalon a nagyra becsült veterán Moshe Keinan (XEROX), másik oldalon a fiatal és robbanékony Hanan Gorenshtin (VOLCANO) képviseli a csapatot. Ők ketten hibátlan párost alkotnak, professzionális módon egyesítik a régi pszichedelikus, és az új progresszív trance irányzatokat. Zenéjük rendelkezik mindennel, ami egy hamisítatlan veretős progresszív rajongónak kell, és bőségesen elegendő teljesítményt nyújtanak ahhoz, hogy új fejezetet nyissanak az egyre fejlődő progresszív trance kultúrájában. Rengeteg jól ismert előadó játsza a zenéjuket, mint: Ace Ventura, Zen Mechanics, Astrix és még sorolhatnánk..., de mindeközben nem feledkeznek meg az ígéretes bombákról sem, mint például a Darma vagy a Symbolic. Több zenéjük már felkerült a Beatport top 10-es listájára is. Mindezek fényében bátran kijelenthetjük, hogy a 2013-as év egyik legsikeresebb csapatát fogjuk látni személyükben. Egy szó mint száz, a hatalmas buli és kiadós taposás garantált!